Ponto Maria Kristina

La Ponto Maria Kristina estas ponto sur la rivero Urumeo je ĝia trairo en la urbo Donostio, Eŭskio, (Hispanio).

En la jaro 1893 konstruiĝis ligna provizora ponteto kiu permesis la rektan aliron ekde la urbocentro ĝis la Norda Stacidomo, la toreejo aŭ la ciklodromo.

La definitiva ponto, estis inaŭgurita la 20-an de januaro 1905, festotago de Sankta Sebastiano, patrono de la urbo. La Municipa Ŝparkaso financis la konstruadon de la ponto per senintereza cent-jara kredito.

En la ponto elstaras kvar monumentaj obeliskoj, situantaj en la ekstremoj, replikoj de la Ponto Aleksandro la 3-a, de Parizo, el 18 metroj longe, kronitaj per skulptaĵoj. Ĝi estis konstruita el armita betono, kiu estis novaĵo en tiu epoko, kun tri arkoj el 24 metroj.

Kategorio:Donostio
Kategorio:Pontoj en Hispanio